Komission asetus (EY) N:o 1647/1999, annettu 27 päivänä heinäkuuta 1999, voin myynnistä alennettuun hintaan sekä konditoriatuotteiden, jäätelöiden ja muiden elintarvikkeiden valmistukseen tarkoitetulle kermalle, voille ja voiöljylle myönnettävästä tuesta annetusta asetuksesta (EY) N:o 2571/97 poikkeamisesta valmistukselle ja käytölle asetetun määräajan osalta



Virallinen lehti nro L 195 , 28/07/1999 s. 0012 - 0013



KOMISSION ASETUS (EY) N:o 1647/1999, annettu 27 päivänä heinäkuuta 1999, voin myynnistä alennettuun hintaan sekä konditoriatuotteiden, jäätelöiden ja muiden elintarvikkeiden valmistukseen tarkoitetulle kermalle, voille ja voiöljylle myönnettävästä tuesta annetusta asetuksesta (EY) N:o 2571/97 poikkeamisesta valmistukselle ja käytölle asetetun määräajan osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (EY) N:o 1587/96(2), ja erityisesti sen 6 artiklan 6 kohdan ja 12 artiklan 3 kohdan, sekä katsoo, että 1) komission asetuksessa (EY) N:o 2571/97(3), sellaisena kuin se on viimeksi muutettuna asetuksella (EY) N:o 494/1999(4), vahvistetaan määräaika, jonka kuluessa mainitun asetuksen 1 artiklassa tarkoitetut tuotteet on valmistettava ja käytettävä lopputuotteisiin; asetuksen (EY) N:o 2571/97 muuttamisesta annetussa komission asetuksessa (EY) N:o 1982/98(5) vahvistetaan 17:nnestä tarjouskilpailusta alkaen kilpailutettavien tuotteiden osalta kyseiseksi määräajaksi viisi kuukautta; kyseinen ajanjakso ei ole vielä päättynyt 25:nnessä ja 26:nnessa tarjouskilpailussa kilpailutettujen tuotteiden osalta; asetuksen (EY) N:o 2571/97 muuttamisesta annetussa asetuksessa (EY) N:o 494/1999 vahvistetaan 27:nnestä tarjouskilpailusta alkaen kilpailutettavien tuotteiden osalta kyseiseksi määräajaksi neljä kuukautta, 2) komission päätöksissä 1999/363/EY(6), 1999/368/EY(7), 1999/389/EY(8), 1999/390/EY(9) ja 1999/449/EY(10) säädetään toimenpiteistä, jotka koskevat suojautumista eräiden ihmisten tai eläinten ravinnoksi tarkoitettujen eläinperäisten tuotteiden dioksiinista aiheutuvalta saastumiselta, 3) ottaen huomioon tuen myöntämistä koskevien tarjousten määrän vakiintumisen ja eräiden kyseisten markkinoiden toimijoiden kohtaamat vaikeudet, jotka johtuvat erityisesti tiettyjen ihmisten ravinnoksi tarkoitettujen tuotteiden dioksiinista aiheutuvan saastumisen vuoksi toteutetusta suojatoimenpiteestä, on tarkoituksenmukaista jatkaa yhdellä kuukaudella niitä kyseisten määrien lopputuotteisiin käytölle asetettuja määräaikoja, jotka eivät ole vielä päättyneet asianomaisten toimijoiden osalta, ja 4) tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (EY) N:o 2571/97 11 artiklasta poiketen: - vuoden 1999 25:nnessä ja 26:nnessa tarjouskilpailussa kilpailutetut määrät on valmistettava ja käytettävä lopputuotteisiin kuuden kuukauden kuluessa, - vuoden 1999 27-34:nnessä tarjouskilpailussa kilpailutetut määrät on valmistettava ja käytettävä lopputuotteisiin viiden kuukauden kuluessa. 2 artikla Tätä asetusta sovelletaan niiden toimijoiden pyynnöstä, jotka voivat osoittaa toimivaltaisen viranomaisen edellyttämällä tavalla, että he eivät ole voineet komission päätöksissä 1999/363/EY, 1999/368/EY, 1999/389/EY, 1999/390/EY ja 1999/449/EY säädettyjen suojatoimenpiteiden vuoksi valmistaa ja käyttää mainittuja määriä asetuksen (EY) N:o 2571/97 11 artiklassa säädetyissä määräajoissa. Toimivaltaisen viranomaisen on edellisessä alakohdassa tarkoitetun tilanteen arvioimiseksi käytettävä erityisesti neuvoston asetuksen (ETY) N:o 4045/89(11) 1 artiklan 2 kohdassa tarkoitettuja kaupallisia asiakirjoja. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä heinäkuuta 1999. Komission puolesta Franz FISCHLER Komission jäsen (1) EYVL L 148, 28.6.1968, s. 13. (2) EYVL L 206, 16.8.1996, s. 21. (3) EYVL L 350, 20.12.1997, s. 3. (4) EYVL L 59, 6.3.1999, s. 17. (5) EYVL L 256, 18.9.1998, s. 9. (6) EYVL L 141, 4.6.1999, s. 24. (7) EYVL L 142, 5.6.1999, s. 46. (8) EYVL L 147, 12.6.1999, s. 26. (9) EYVL L 147, 12.6.1999, s. 29. (10) EYVL L 175, 10.7.1999, s. 70. (11) EYVL L 388, 30.12.1989, s. 18.